સારાંશ માટે દસ્તાવેજ: રાતના અંધારામાં રિબેકાના પુત્રની ચોરી કરવામાં આવી હતી, તેમને આશા છે કે એક દિવસ તે પાછો આવી જશે

રિબેકાનો પુત્ર જ્યાં પણ હશે, ત્યાં એ દસ વર્ષનો હશે. તે નૈરોબીમાં પણ હોઈ શકે છે, જ્યાં રિબેકા રહે છે, અથવા કેન્યાના બીજા કોઈ વિસ્તારમાં અને શક્ય છે કે અત્યારે તે જીવતો ન પણ હોય. રિબેકાના હૃદયમાં પણ કંઈક આવી જ ભાવના છે.

લારૅંસ જૉશિયા તેમનું પહેલું સંતાન હતું. તે નવ વર્ષનો હતો જ્યારે રિબેકાએ તેને છેલ્લી વાર જોયો હતો. 

માર્ચ 2011ના રાતના બે વાગ્યા હશે. રિબેકા સરળતાથી મળતી દવા જેટફ્યુઅલને સૂંઘીને ઘેનમાં હતાં.

તેઓ નશો કરતાં હતાં કારણ કે તેનાથી અજાણ્યાઓ પાસે જઈને ભીખ માંગવા માટેનું આત્મબળ મળતું હતું.

રિબેકા જ્યારે પંદર વર્ષનાં હતાં, ત્યારે તેમનાં માતા પાસે તેમને ખવડાવવા માટે પૂરતા પૈસા નહોતા.

શાળા છોડી દીધા બાદ રિબેકા રસ્તા પર આવી ગયાં. તેમનો ભેટો એક મોટી ઉંમરની વ્યક્તિ સાથે થયો, જેમણે લગ્ન કરવાનું વચન આપ્યું, પરંતુ રિબેકા ગર્ભવતી થતાં, એ વ્યક્તિ છોડીને જતી રહી. 

બીજે વર્ષે લારૅંસ જૉશિયાનો જન્મ થયો.

રિબેકાએ પોતાના દીકરાનો એક વર્ષ અને અમુક મહિના સુધી ઉછેર કર્યો. તે રાત્રે પોતાની આંખો બંધ કર્યા બાદ રિબેકાએ ક્યારેય પોતાના પ્રથમ પુત્રને જોયો નથી.

"મારે બીજાં પણ બાળકો છે, પરતું તે મારું પ્રથમ બાળક હતું. તેણે મને માતા બનાવી હતી. મેં દરેક જગ્યાએ તેની શોધખોળ કરી છે, પરતું મને ક્યાંય પણ તે મળ્યો નથી."

રિબેકા હજુ પણ નૈરોબીના એ જ રસ્તાઓ પર રહે છે જ્યાંથી તેમના બાળકની ચોરી થઈ હતી. તેઓ હવે ત્રણ બાળકોનાં માતા છે. ત્રણેય છોકરીઓ આઠ, છ અને ચાર વર્ષની છે.

એક વાર સૌથી નાની પુત્રીને છીનવી લેવાનો પ્રયાસ કરવામાં આવ્યો હતો. તે વિસ્તારમાં ભટકતી એક વ્યક્તિ દ્વારા આ પ્રયાસ કરવામાં આવ્યો હતો.

તે વ્યક્તિ બાળકીને એક કાર તરફ લઈ જઈ રહી હતી કે ત્યાં રિબેકા પહોંચી ગયાં. કારમાં એક મહિલા બેઠાં હતાં. આગલા દિવસે તે વ્યક્તિ ફરીથી ત્યાં આવી હતી.

રિબેકા કહે છે કે તેમણે હંમેશાં સચેત રહેવું પડે છે

રિબેકા જ્યાં રહે છે ત્યાં આવી કહાણી શોધવા માટે બહુ મહેનત કરવી પડતી નથી.

ઑગસ્ટ 2018માં ઍસ્થરનો ત્રણ વર્ષનો પુત્ર ગુમ થઈ ગયો હતો.

તેઓ કહે છે, "જ્યારથી મારો છોકરો ગાયબ થઈ ગયો છે ત્યારથી મારા મનની શાંતિ હણાઈ ગઈ છે. હું તેને શોધવા મોમ્બાસા સુધી ગઈ હતી."

બે વર્ષ પહેલાં કૈરોલના બે વર્ષના પુત્રનું રાતના અંધારામાં અપહરણ થયું હતું.

તેઓ કહે છે, 'હું તેને ખૂબ પ્રેમ...\nદસ્તાવેજની સમાન ભાષામાં સારાંશ:
બાળકોની ખરીદ-વેચાણના કાળાબજારને ચાલુ રાખવા માટે કેન્યામાં આડેધડ બાળકોની ચોરી કરવામાં આવી રહી છે. બાળકોની ચોરી કરતા લોકોનો એક વર્ષ સુધી પીછો કર્યા બાદ  ' આફ્રિકા આઈ ' ની ટીમે આ રિપોર્ટ તૈયાર કર્યો છે.  

કેટલાંક બાળકો ફક્ત ત્રીસ હજાર રૂપિયામાં વેચવા માટે ચોરી કરવામાં આવ્યાં હતાં.  ' આફ્રિકા આઈ '  માટે પીટર મુરુમી, જોએલ ગુંટર અને ટૉમ વૉટસનનો રિપોર્ટ.